เปิดปีใหม่ทองปรับต่อเนื่อง5ครั้ง
เปิดปีใหม่ทองคำปรับ 5 ครั้ง ทองแท่งขายบาทละ 23,700 บาท รูปพรรณขายบาทละ 24,100 บาท
3 ม.ค. 2555

เปิดปีใหม่ทองคำปรับ 5 ครั้ง ทองแท่งขายบาทละ 23,700 บาท รูปพรรณขายบาทละ 24,100 บาท
เมื่อวันที่ 3 ม.ค. สมาคมค้าทองคำรายงานราคาทองคำเปิดตลาดเป็นวันแรกหลังจากหยุดยาวในช่วงปีใหม่ โดยเปิดตลาดได้ปรับราคาขึ้น 100 บาทจากราคาปิดตลาดเมื่อวันที่ 30 ธ.ค.2554 ซึ่งทองคำแท่งขายออกอยู่ที่บาทละ 23,500 บาท ทองรูปพรรณขายออกที่บาทละ 23,900 บาท
จากนั้นได้มีการปรับราคาขึ้นอีก 3 ครั้งรวม 150บาท และปรับลง 1 ครั้ง 50 บาทเมื่อเวลา 15.54 น. ส่งผลให้ราคาทองคำเมื่อเวลา 16.00 น. ทองคำแท่งรับซื้อบาทละ 23,600 บาท ขายออกบาทละ 23,700 บาท ขณะที่ทองรูปพรรณรับซื้อบาทละ 23,255.44 บาท รูปพรรณขายออกบาทละ 24,100 บาท
ด้านนายพิชญา พิสุทธิกุล เลขาธิการสมาคมค้าทองคำ คาดว่า ในไตรมาสที่1/55 ราคาทองคำยังสามารถปรับตัวขึ้นได้อีกเล็กน้อย โดยมองว่าราคาทองคำจะอยู่ที่ระดับ 1,750-1,800 เหรียญ/ออนซ์หรือ25,000-26,000 บาท ซึ่งปัจจัยบวกที่สนับสนุนให้ทองคำยังอยู่ในช่วงขาขึ้นได้คือการทยอยซื้อ ทองคำเก็บสะสมของกองทุนต่างๆเพื่อเก็งกำไร